text: [{"text_idx": "#000000", "text": "Eitt av endama\u0301lum samkomunnar er b\u00f8n. Ein bi\u00f0jandi samkoma er ein sterk samkoma. Ein bi\u00f0jandi samkoma er ein signa\u00f0 samkoma. Ein bi\u00f0jandi samkoma er ein samkoma, sum ber a\u0301v\u00f8kst."}, {"text_idx": "#000001", "text": "B\u00f8n er sta\u00f0i\u00f0, har tey tru\u0301gvandi hava beinlei\u00f0is atgongd til Gud, og sum signingin fly\u0301tur til teirra i\u0301gj\u00f8gnum. Har er eingin bi\u0301\u00f0ir\u00f8\u00f0. Eingin bi\u0301\u00f0iti\u0301\u00f0. Har er eingin millumperso\u0301nur. I\u0301 teirri l\u00f8tu, vit bi\u00f0ja, hoyrir Gud okkum og er til rei\u00f0ar at svara b\u00f8num okkara."}, {"text_idx": "#000002", "text": "Ro\u0301pa til Mi\u0301n, og Eg skal svara t\u00e6r, og Eg skal kunngera t\u00e6r ta\u00f0, i\u00f0 sto\u0301rt og o\u0301fatandi er, sli\u0301kt sum tu\u0301 kennir ikki! Jer. 33:3"}, {"text_idx": "#000003", "text": "Sum samkoma m\u00f8tast vit til b\u00f8n, b\u00e6\u00f0i ta\u0301 vit eru saman a\u0301 m\u00f8tum, men vit kunnu eisini bi\u00f0ja heima vi\u00f0 hu\u0301s, og ta\u0301 i\u00f0 vit m\u00f8tast i\u0301 sm\u00e6rri bo\u0301lkum."}, {"text_idx": "#000004", "text": "Hv\u00f8rt ty\u0301skv\u00f8ld kl. 20 m\u00f8tast vit at syngja og tilbi\u00f0ja Gudi saman i\u0301 Li\u0301vdini."}, {"text_idx": "#000005", "text": "Tu\u0301 kanst eisini venda t\u00e6r til samkomuna a\u0301 tlf. 32 34 00 vi\u00f0 einum b\u00f8narevni ella fylla eitt b\u00f8narkort u\u0301t her a\u0301 si\u0301\u00f0uni."}, {"text_idx": "#000006", "text": "I\u0301 Li\u0301vdini ynskja vit at vera ein samkoma fyri teg i\u0301 \u00f8llum li\u0301vsins vi\u00f0urskiftum, b\u00e6\u00f0i h\u00f8gt a\u0301 tindinum og dju\u0301pt ni\u00f0ri i\u0301 dalinum, ella ta\u0301 i\u00f0 tu\u0301 stendur vi\u00f0 eitt vegamo\u0301t. Vit vita og hava roynt, at i\u0301 Jesusi er k\u00e6rleiki, gle\u00f0i, vo\u0301n og fri\u00f0ur fyri tann, sum er sorgarbundin, vo\u0301nleysur, ni\u00f0urboygdur og fri\u00f0leysur."}, {"text_idx": "#000007", "text": "Beri\u00f0 hv\u00f8r annars byr\u00f0ar, og uppfylli\u00f0 solei\u00f0is lo\u0301g Kristusar!Gal. 6:2"}, {"text_idx": "#000008", "text": "I\u0301 b\u00f8nini kunnu vit leggja alt fram fyri Gud og lata Hann bera okkum. Vi\u00f0 umsorgan ynskja vit at bera byr\u00f0arnar hja\u0301 hv\u00f8rjum \u00f8\u00f0rum, trygg i\u0301, at vit saman hvi\u0301la i\u0301 Guds hondum."}, {"text_idx": "#000010", "text": "Vit hava eitt gott yvirlit yvir t\u00e6nastur og bo\u0301lkar i\u0301 Li\u0301vdini sum hava sum endama\u0301l at veita b\u00f8n, umsorgan og stu\u00f0ul. Bo\u0301lkayvirliti\u00f0 liggur a\u0301 Church Centre, ein app vit eru farin at bru\u0301ka. Tu\u0301 finnur ta\u00f0 vi\u00f0 at try\u0301sta a\u0301 kn\u00f8ttin undir her. Har kanst tu\u0301 lesa um tey ymisku bo\u0301lkarnar ella seta teg i\u0301 samband vi\u00f0 bo\u0301lkalei\u00f0arin. Tu\u0301 kanst eisini bo\u00f0a fra\u0301 um tu\u0301 veit um onkran sum hevur bru\u0301k fyri b\u00f8n og umsorgan."}]